Návrh vykonávacieho protokolu

z 1. zasadnutia Spoločnej komisie pre hospodársku spoluprácu 

medzi Ministerstvom hospodárstva Slovenskej republiky a Ministerstvom hospodárstva Macedónskej republiky
v dňoch 22. -  23. februára 2016 v Skopje  
	Pracovná skupina
	Text v protokole
	Rozpis úloh
	Zodpovedný subjekt
	Termín plnenia

	Investície
	Obidve strany si vymenili informácie týkajúce sa ich PZI a prezentovali svoje investičné politiky. Zhodli sa, že medzi Slovenskom a Macedónskom existuje nevyužitý potenciál 
v oblasti vzájomných investícií a spolupráce v priemysle. 

Celkový objem investícií v Macedónsku dosiahol od roku 2003 až do konca 10 mesiaca 2015 3076 mld. EUR. Investície zo Slovenskej republiky zaznamenávajú od roku 2010 neustály odlev, a to predovšetkým v ostatných dvoch rokoch, v roku 2014 bol pokles 40 tis. EUR a za 10 mesiacov 2015 130 tis. EUR. 

Strany uviedli, že medzi najperspektívnejšie odvetvia patria baníctvo, energetika, doprava (železničná, ako aj cestná), dopravná infraštruktúra, poľnohospodárstvo, čistenie odpadových vôd, nakladanie s odpadovými materiálmi, strojárstvo a cestovný ruch. Obidve strany sa dohodli, že budú skúmať spôsoby zlepšenia spolupráce v oblasti podpory a prilákania PZI, ktorých cieľom bude zvýšenie ich celkového objemu.  

Obidve strany zdôraznili význam ďalšej spolupráce zameranej na zvyšovanie investícií prostredníctvom výmeny skúseností a informácií medzi slovenskými a macedónskymi agentúrami s cieľom podpory investičných príležitostí. V tejto súvislosti sa Slovenská agentúra pre rozvoj investícií a obchodu (SARIO) a Agentúra pre podporu zahraničných investícií a exportu Macedónskej republiky (Invest Macedonia) zaväzujú k spolupráci a vzájomnej výmene informácií týkajúcich sa investičných projektov zameraných na druhú krajinu, ako veľmi výhodných pre zahraničných investorov: strategické miesta medzi východom a západom. 
	Podporovať spoluprácu a výmenu informácií medzi SARIO a Invest Macedonia. 


	Zastupiteľský úrad SR v Skopje

SARIO

Ministerstvo hospodárstva SR 

	31. 12. 2016

	Energetika
	Macedónsko a Slovensko sa dohodli na posilnení spolupráce v oblasti energetiky, ktorá by mala byť okrem iného zameraná na rozvoj obnoviteľných zdrojov energie. Obidve strany sa dohodli na výmene skúseností s implementáciou právnych predpisov Európskej únie v oblasti energetiky. V tomto kontexte Slovensko vyzdvihlo prácu sekretariátu Energetického spoločenstva, ktoré pomáha príslušným krajinám spoločenstva v oblasti energetiky, vrátane Macedónska, pri príprave vnútroštátnych právnych predpisov a ich zosúladení s právnymi predpismi Európskej únie. Obidve strany tiež vyjadrili svoju pripravenosť podeliť sa o skúsenosti týkajúce sa vnútroštátnych právnych predpisov v oblasti energetiky.

Slovenská strana ocenila súčasnú spoluprácu medzi Slovenskou inovačnou a energetickou agentúrou (SIEA) a Macedónskom, projekty sa týkajú vývoja v oblasti geotermálnej energie 
a sledovania ich energetickej účinnosti. Slovensko ďalej vyjadrilo záujem o posilnenie spolupráce medzi SIEA a Macedónskou energetickou agentúrou. Budúce činnosti by mali zahŕňať nasledovné:

· výmenu informácií a skúseností v oblasti trvalo udržateľného využívania obnoviteľných zdrojov energie,

· výmenu skúseností a osvedčených postupov pri implementácii účinných finančných mechanizmov na podporu projektov v oblasti energetickej účinnosti a účinných spôsobov monitorovania energetických úspor,

· vytváranie kapacít pre odborné vzdelávanie v oblasti energetiky a energetických inovácií.  

Macedónska strana predstavila energetické infraštruktúrne projekty zamerané na dodávky plynu do krajiny a vysvetlila ich význam pre bezpečnosť dodávok energie. 

Macedónska strana taktiež predstavila plánované investície do plynárenskej prenosovej siete, do vysokonapäťových elektrických sietí, do rozvoja a rekonštrukcie prenosových vedení, akým je elektrické vedenie Bitola-Elbasan, a do výstavby plynovodov v rámci Národného projektu budovania plynárenskej siete v Macedónskej republike. Taktiež boli prezentované prebiehajúce verejné súťaže. 
Macedónsky operátor pre prenos elektrickej energie (JSC MEPSO) informoval o aktuálnom stave verejných zákaziek v súlade s pravidlami Európskej banky pre obnovu a rozvoj (EBRD) a výstavbu 400 kV nadzemného prenosového vedenia  (Over Head Transmission Line) medzi Macedónskou republikou a Albánskou republikou.

Spoločnosť AD ELEM predstavila svoje realizované projekty v oblasti energetiky. Slovenské spoločnosti boli pozvané na účasť vo výberových konaniach pre realizáciu jednotlivých projektov. V tejto súvislosti slovenská spoločnosť SES, a.s. Tlmače deklarovala svoj záujem o projekt modernizácie Tepelnej elektrárne Oslomej, konkrétne o modernizáciu kotla na základe technológie spaľovania v CFB. 
Macedónska strana požiadala slovenskú stranu o zváženie možnosti zdieľania skúseností 
v oblasti rozvoja a prevádzky hlavných prenosových a distribučných sietí zemného plynu.

	V prípade prejaveného záujmu macedónskej strany poskytnúť slovenské skúsenosti s implementáciou právnych predpisov Európskej únie v oblasti energetiky.  
Sledovať pripravované projekty a tendre v oblasti energetiky v Macedónskej republike, informovať o týchto projektoch slovenské podnikateľské subjekty a podporovať ich účasť v týchto projektoch.  

Podporovať účasť SES, a.s. Tlmače, resp. ďalších slovenských spoločností  na projekte modernizácie Tepelnej elektrárne Oslomej.  

V prípade deklarovaného záujmu macedónskej strany poskytnúť slovenské skúsenosti týkajúce sa rozvoja a prevádzky hlavných prenosových a distribučných sietí zemného plynu na Slovensku.

	Poľnohospodárstvo
	Obidve strany potvrdili, že poľnohospodárstvo, potravinársky priemysel a lesné hospodárstvo sú dôležitými sektormi pre obidve z nich.

Zdôraznili význam spolupráce pre zlepšenie vzájomného obchodu a hospodárskych vzťahov.

Strany sa dohodli na potrebe lepšej podpory 
a propagácie poľnohospodárskych 
a potravinárskych produktov na obidvoch trhoch. Macedónska strana má záujem predovšetkým o rozšírené trhové aktivity zamerané na predaj macedónskeho kvalitného vína, čerstvého a spracovaného ovocia a zeleniny na slovenskom trhu. Slovenskí výrobcovia majú záujem expandovať na macedónskom trhu a ponúkať kvalitné, tradičné a chutné produkty, predovšetkým mliečne výrobky a víno. Ďalšia možnosť spolupráce je v oblasti biomasy a pestovania špargle.

Obidve strany deklarovali spoločný záujem podporiť účasť slovenských a macedónskych zástupcov na obchodných konferenciách, seminároch, výstavách a veľtrhoch zameraných na poľnohospodárstvo 
a potravinársky priemysel.

Macedónska strana prejavila záujem 
o spoluprácu v oblasti vedeckých poznatkov 
a o výmenu odborníkov medzi výskumnými 
a vysokoškolskými inštitúciami.
Macedónska strana, na zasadnutí pracovnej skupiny pre poľnohospodárstvo, iniciovala uzatvorenie memoranda o spolupráci v oblasti poľnohospodárstva, veterinárnej a potravinovej bezpečnosti v období, keď slovenská strana zváži svoju pripravenosť.  
Slovenská strana podporuje potenciálnu spoluprácu medzi výskumnými inštitúciami 
v oblasti rastlinnej a živočíšnej výroby, spracovania potravín, ako aj spoluprácu medzi Štátnou veterinárnou a potravinovou správou Slovenskej republiky a príslušnými macedónskymi inštitúciami. Slovenská strana je pripravená poskytnúť svoje skúsenosti 
a znalosti z oblasti poľnohospodárstva, bezpečnosti potravín, veterinárnej 
a fytosanitárnej starostlivosti, ako aj rozvoja vidieka.
	V nadväznosti na záujem macedónskej strany deklarovať pripravenosť slovenskej strany poskytnúť skúsenosti pri čerpaní predvstupových fondov v oblasti rozvoja vidieka v rámci  prostriedkov, resp. projektov určených na tento účel.
Na základe požiadavky macedónskej strany poskytnúť informácie týkajúce sa platnej legislatívy SR v oblasti potravinárstva.

	Priemysel
	Obidve strany prikladajú zvláštny význam spolupráci medzi malými a strednými  podnikmi v spoločných projektoch v oblasti poľnohospodárstva, informačných technológií, energetiky, vrátane sektora obnoviteľných zdrojov energie, cestovného ruchu, rozvoja infraštruktúry, vedy a techniky, automobilového priemyslu, chemického priemyslu, kovospracujúceho 
a elektrotechnického priemyslu, dopravy 
a iných s cieľom:  

· posilnenia spolupráce a podpory FDI,

· využívania výskumu, vývoja a inovácií,

· rozvoja malých a stredných podnikov a ich podnikateľskej činnosti,

· ekologických  technológií, produktov 
a služieb,

· rozvoja klastrov a ich sietí.

Macedónska strana iniciovala nevyhnutnosť posilnenia spolupráce klastrov na bilaterálnej úrovni, prostredníctvom podpísania memoranda o porozumení medzi národnými klastrovými asociáciami oboch krajín, s cieľom podpory odvetví, v ktorých majú konkurenčnú výhodu a ich internacionalizáciu. S cieľom tejto podpory obidve strany súhlasili so vzájomnou výmenou informácií o ich priemyselnej a klastrovej politike vzhľadom na rozvoj klastrov v automobilovom priemysle, v sektore informačných technológií a v iných oblastiach spoločného záujmu. 

Macedónska strana prejavila záujem o výmenu vedeckých a technologických informácií 
a dokumentácie súvisiacej s ich hlavnými cieľmi v rámci európskeho rámca vedeckej a technologickej spolupráce, ako aj o podporu spoločnej účasti vedecko-výskumných inštitúcií v spoločných výzvach a výzvach Európskej únie, súvisiacich s programami COSME a HORIZON.

Slovenská spoločnosť ŽOS Trnava, a.s. informovala o úspešne zrealizovanej dodávke 
150 kusov nových nákladných železničných vagónov pre Macedónsku železničnú dopravu JSC (MRT). ŽOS Trnava, a.s. a dcérske spoločnosti ŽOS Zvolen, a.s. a GOŠA FSV, Smederevska Palanka, Srbsko, vyjadrili záujem o pokračovanie v rozvíjaní úspešnej spolupráce s MRT a macedónskymi spoločnosťami MZT-EKA a CRAFTING GROUP v ďalších projektoch týkajúcich sa dodávok zariadení pre železničný priemysel.
Zástupca spoločnosti Letecké opravovne Trenčín, a.s. deklaroval záujem o realizáciu opravy vrtuľníkov Mi-8, Mi-17 a Mi-24. Informoval, že Dohoda medzi Leteckými opravovňami Trenčín, a.s. a Ministerstvom obrany Macedónskej republiky o kalibrácii meracej techniky, podpísaná v novembri 2015, sa práve realizuje. Zástupcovia Ministerstva obrany Macedónskej republiky deklarovali, že so slovenskou spoločnosťou spolupracovali v minulosti na generálnej oprave vrtuľníkov Mi-17. Ministerstvo obrany Macedónskej republiky požiada slovenskú spoločnosť o zaslanie listu o ich záujme v súlade 
s príslušným právnym postupom. 

Slovenská spoločnosť Chemkostav, a.s. realizuje projekt výstavby a rekonštrukcie objektov v areáli väznice a nápravno-výchovného zariadenia Idrizovo a v spolupráci s macedónskou spoločnosťou Konstruktor pripravuje realizáciu projektu kanalizačného systému Berovo (Lot 1). Slovenská spoločnosť potvrdila pozitívne skúsenosti a spoluprácu 
s macedónskymi investormi a zástupcami európskych inštitúcií v Macedónsku a zúčastňuje sa prebiehajúcich výberových konaní týkajúcich sa komunálnych, priemyselných a inžinierskych stavieb. 

Macedónske štátne inštitúcie informovali o prebiehajúcich projektoch v oblasti železničného priemyslu a obrany a uvítali záujem slovenských spoločností o zapojenie sa do týchto projektov v súlade s príslušným právnym postupom. 
	Zaslať macedónskej strane kontakty na relevantné priemyselné zväzy a klastre na Slovensku (Zväz automobilového priemyslu, klaster AT+R a Zväz elektrotechnického priemyslu).
Iniciovať nadviazanie priamej spolupráce medzi slovenskými a macedónskymi klastrami v oblasti automobilového priemyslu a informačných technológií. 

Zaslať macedónskej strane informácie týkajúce sa priemyselnej politiky v SR a stratégie „smart industry“.

Informovať Ministerstvo školstva, vedy, výskumu a športu SR o záujme macedónskej strany o vedecko-technologickú spoluprácu a o podporu spoločnej účasti vedecko-výskumných inštitúcií v spoločných výzvach a výzvach Európskej únie, súvisiacich s programami COSME a HORIZON.

Podporovať zámery slovenských firiem a ich participáciu na tendroch v Macedónskej republike. 

Pre zintenzívnenie bilaterálnej spolupráce medzi podnikateľmi obidvoch krajín využívať aj zriadený Macedónsko-slovenský biznis klub.  

